P R O J E X    Ing. arch. Michal LEGDAN   Masarykova 16,   080 01 PREŠOV

ZMENY A DOPLNKY 
ÚZEMNÉHO PLÁNU ZÓNY LORINČÍK 2013 

NÁVRH

Zmeny a doplnky regulatívov územného rozvoja

Jún 2013

I.) 	ÚVOD	  										5

Regulatívy územného rozvoja mestskej časti Lorinčík (záväzná časť ÚPN zóny) schválené uznesením Mestského zastupiteľstva v Košiciach č. 49 z III. rokovania v dňoch 28.3. a 4.4.1995 včítane následných zmien a doplnkov sa menia a dopĺňajú:

II.) 	REGULATÍVY A LIMITY ZÁVÄZNÉ	  										5

3.)	Regulatívy funkčného využitia pozemkov a stavieb (funkčné regulatívy)

Pri výstavbe rodinného domu na lokalite IBV Vyšný Lorinčík na pozemku č. p. 264/10 rešpektovať nasledovné regulatívy:

-	realizovať výstavbu samostatne stojaceho rodinného domu v rozsahu návrhu ZaD ÚPN zóny,

Regulatívy funkčného využitia pozemkov sú zdokumentované vo výkrese č. 21 Plán funkčného využitia a priestorového usporiadania, regulatívy a limity, riešenie dopravy v m 1:2 000 (priesvitka).

4.)	Regulatívy priestorového usporiadania územia, regulatívy umiestnenia stavieb na pozemkoch (priestorové a kompozičné regulatívy)

Pri výstavbe rodinného domu na lokalite IBV Vyšný Lorinčík na pozemku č. p. rešpektovať nasledovné regulatívy priestorového usporiadania územia a regulatívy umiestnenia stavby na pozemku:

-	maximálna podlažnosť samostatne stojaceho rodinného domu 2 podlažia (max. 12 m nad úroveň terénu) a možnosť využitia podkrovia, 
-	stavebná čiara 12,0 m od osi miestnej komunikácie. Stavebná čiara pre zástavbu rodinného domu je zdokumentovaná vo výkrese č. 21 (priesvitka),
-	koeficient zastavanosti pozemku stavbou je stanovený u samostatne stojaceho domu na max. Kz = 0,6. (Koeficient zastavanosti podľa vyhlášky č. 55/2001 Z. z. podľa odseku 5) písmeno b) § 13 je pomer medzi plochou zastavanou stavbami a plochou pozemku).

Riešené územie ZaD ÚPN zóny Lorinčík sa nachádza v ochranných pásmach letiska Košice, určených Leteckým úradom SR rozhodnutím zn. 313 - 477 - OP/2001 - 2116 zo dňa 9.11.2001 v časti kde terén už presahuje výšky stanovené OP letiska. Vzhľadom na úroveň terénu a existujúce prekážky letecký úrad stanovuje pre riešenú lokalitu max. výšku zástavby 12,0 m nad terénom. Táto výška sa týka najvyššieho bodu stavieb vrátane všetkých zariadení umiestnených na ich strechách (komín, antény, bleskozvody a pod.). 

5.)	Regulatívy umiestnenia verejného dopravného vybavenia (dopravné regulatívy)

Menované dopravné regulatívy sa dopĺňajú a menia nasledovne:

-	pozdĺž navrhovanej prepojovacej mestskej zbernej komunikácie realizovať obojstranný peší chodník o šírke 2,0 m v úseku od stykovej križovatky po prvú križovatku do obytného súboru Háje,
-	pre zabezpečenie pešej dostupnosti k MHD na lokalite „IBV Vyšný Lorinčík“ realizovať na prepojovacej mestskej zbernej komunikácii Lorinčík - Pereš zástavky MHD a stykovú križovatku v rozsahu návrhu ZaD ÚPN zóny,
-	statickú dopravu (parkovisko, garáž) zabezpečiť na pozemku rodinného domu v rozsahu minimálne 1 parkovacie miesto (garáž/parkovacie miesto)/1 RD.

6.)	Regulatívy umiestnenia verejného technického vybavenia (technické regulatívy)

Menované technické regulatívy sa dopĺňajú a menia nasledovne:
•	zásobovanie pitnou vodou		
-	rešpektovať spracovanú projektovú dokumentáciu pre územné a stavebné konanie, podľa ktorej je zásobovanie obyvateľstva pitnou vodou v lokalite MČ Pereš, ako aj Vyšný Lorinčík riešené vybudovaním nového vodojemu 2x250 m3.  
-	rešpektovať, že parcela 264/10v k.ú. Lorinčík nie je stavbou „Košice - Pereš a Vyšný Lorinčík - prívod vody dotknutá, to znamená, že ATS 2 nebude na parcele č. 264/10 v k.ú. Lorinčík realizovaná. 

7.)	Ochranné pásma

Pri realizácii stavby rodinného domu rešpektovať ochranné pásmo lesa 50 m.

V súlade s platnou legislatívou (§ 10, ods. 2 Zákona o lesoch) rešpektovať pri výstavbe rodinného domu v ochrannom pásme lesa nasledovné podmienky dotknutého orgánu Obvodného lesného úradu Košice mesto:	
 1.	V prípade ak výstavbou na predmetnom území lokality dôjde k poškodeniu lesa (lesného pozemku, lesného porastu) je vlastník územia povinný vykonať opatrenia na nápravu alebo uhradiť s tým spojené náklady.
2.	Majiteľ pozemku č. p. 264/10 v riešenej lokalite bude rešpektovať výkon činnosti súvisiacich s obhospodarovaním susedných lesných porastov, ako aj podmienky vlastníka a obhospodarovateľa lesného pozemku, v ktorom ochrannom pásme je stavba plánovaná alebo zrealizovaná. 
3.	Majiteľ pozemku v riešenej lokalite si v plnom rozsahu uvedomuje riziko ohrozenia života a zdravia osôb, ako aj riziko vzniku škôd na predmetných nehnuteľnostiach v ochrannom pásme lesa hroziace v prípade pádu stromov susedného lesného porastu, ktoré vyplýva z realizácie zástavby rodinným domom v tesnej blízkosti lesa. 

Riešená územie sa nachádza v ochranných pásmach Letiska Košice, určených Leteckým úradom SR rozhodnutím zn. 313-477-OP/2001-2116 zo dňa 09.11.2001 v časti kde terén už presahuje výšky stanovené ochrannými pásmami letiska. Vzhľadom na úroveň terénu sa stanovuje maximálna výška zástavby 12 m nad úroveň terénu. Táto výška sa týka najvyššieho bodu stavieb vrátane všetkých zariadení umiestnených na ich strechách (komíny, antény, bleskozvod a pod). Ku všetkým stavbám a zariadení nestavebnej povahy umiestnených v riešenom území je potrebné predložiť Leteckému úradu Slovenskej republiky pri územnom konaní dokumentáciu a súhlasné stanovisko od prevádzkovateľa leteckých pozemných zariadení - Letové prevádzkové služby SR, š.p., Letisko M.R. Štefánika, 823 07 Bratislava 21.  

8.)	Návrh stavieb a plôch verejnoprospešného záujmu

Nové pozemky pre verejnoprospešné stavby, nové verejnoprospešné stavby sa nenavrhujú. Nové pozemky na vykonanie asanácií sa nestanovujú.

III.) 	REGULATÍVY A LIMITY SMERNÉ	  										5

1.)	Obyvateľstvo a bytový fond

Menované regulatívy sa dopĺňajú nasledovne:

-	v návrhovom období realizovať na lokalite IBV Vyšný Lorinčík na pozemku č. p. 264/10 jeden samostatne stojaci rodinný dom s jednou bytovou jednotkou.

5.)	Záber PPF

Na riešenú lokalitu bol podľa § 13 zákona 220/2004 Z. z. udelený súhlas so záberom PP na nepoľnohospodárske využitie v nadradenej ÚPD, v ÚPN HSA Košice včítane následných zmien a doplnkov Krajským pozemkovým úradom Košice.